
PROGRAMA DE EXAMEN PENTRU DISCIPLINA
PSIHOLOGIE

I. STATUTUL DISCIPLINEI
În cadrul examenului de Bacalaureat 2021, Psihologia are statutul de disciplină opţională fiind susţinută la proba E. d), în funcţie de filieră, profil şi specializare.

II. COMPETENŢE DE EVALUAT
· Utilizarea adecvată a conceptelor specifice psihologiei
· Analizarea şi exemplificarea proceselor psihice, a componentelor personalităţii, precum şi a corelaţiilor dintre ele
· Explicarea specificului şi a rolului/importanţei diferitelor categorii de procese psihice şi componente ale personalităţii pornind de la elemente date (situaţii de viaţă, texte, concepte)
· Argumentarea unui punct de vedere personal referitor la o anumită problematică psihologică

III. CONŢINUTURI
1. Procesele psihice şi rolul lor în evoluţia personalităţii
· Procese cognitive senzoriale: caracterizare generală
· Procese cognitive superioare: gândirea; memoria; imaginaţia
· Activităţi şi procese reglatorii: limbajul, motivaţia; voinţa; afectivitatea; atenţia
2. Structura şi dezvoltarea personalităţii
· Caracterizarea generală a personalităţii
· Temperamentul
· Caracterul

NOTĂ: Programa de examen este realizată în conformitate cu prevederile programelor şcolare în vigoare pentru învățământul liceal. Variantele de subiecte pentru examenul național de bacalaureat evaluează competențele și conținuturile din prezenta programă, iar baremele de evaluare și de notare prevăd acordarea punctajelor pentru orice modalitate corectă de rezolvare a cerințelor. Variantele de subiecte pentru examenul național de bacalaureat se elaborează în baza prezentei programe şi nu vizează conţinutul unui manual anume.

